Държавен вестник, бр. 88, 2025 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  88
2. описание на свързаните с членове 6 и 
7 от Регламент (ЕС) 2022/2554 управленска 
рамка и механизми за вътрешен контрол, по 
отношение на платежните услуги или услугите 
за електронни пари, които възнамеряват да 
предлагат, включително на механизмите за 
управление на риска, административните и 
счетоводните процедури, описание на меха­
низмите за използване на услугите в областта 
на информационните и комуникационните 
технологии; управленската рамка и механиз­
мите за вътрешен контрол включват:
а) описание на рисковете, установени от 
платежната институция или дружеството 
за електронни пари, включително вида на 
рисковете и процедурите, които платежната 
институция или дружеството за електронни 
пари е въвела или ще въведе за оценка и 
предотвратяване на такива рискове;
б) процедурите за упражняване на перио­
дичен и постоянен контрол, включително 
честотата и предвидените човешки ресурси;
в) счетоводните процедури, въз основа на 
които платежната институция или дружест­
вото за електронни пари записва и отчита 
финансовата информация;
г) идентификационните данни на лицето 
или лицата, които са отговорни за функции­
те по вътрешен контрол, включително за 
периодичния контрол, постоянния контрол и 
контрола за спазване на изискванията, както 
и актуална автобиография на лицето/лицата;
д) идентификационни данни на всеки 
одитор, който не е задължителен одитор 
съгласно определението в чл. 2, т. 2 от Ди­
ректива 2006/43/ЕО на Европейския парла­
мент и на Съвета от 17 май 2006 г. относно 
задължителния одит на годишните счетоводни 
отчети и консолидираните счетоводни отче­
ти, за изменение на Директиви 78/660/ЕИО
и 83/349/ЕИО на Съвета и за отмяна на Ди­
ректива 84/253/ЕИО на Съвета (OB, L 157 
от 9 юни 2006 г.);
е) състав на управителния орган и ако е 
приложимо, на всеки друг контролен орган 
или комитет;
ж) описание на начина, по който се наблю­
дават и контролират функциите, възложени 
на подизпълнител, за да се избегне влоша­
ване на качеството на вътрешния контрол 
на платежната институция или дружеството 
за електронни пари;
з) описание на начина, по който се наб­
людават и контролират представителите и 
клоновете в рамките на вътрешния контрол 
на платежната институция или дружеството 
за електронни пари;
и) когато платежната институция или 
дружеството за електронни пари е дъщерно 
предприятие на регулиран субект в друга 
държава членка – описание на управленската 
рамка на групата;
3. план за прекратяване на дейността в 
случай на несъстоятелност, който включва 
описание на мерките за смекчаване на пос­
ледиците, които трябва да бъдат приети от 
платежната институция или дружеството за 
електронни пари в случай на прекратяване на 
предлаганите от него платежни услуги, което 
ще гарантира изпълнението на неприключе­
ните платежни операции и прекратяването 
на съществуващи договори.
(2) Българската народна банка може да 
изисква представянето на допълнителни 
документи и информация с цел да бъдат 
установени обстоятелствата, необходими за 
извършване на преценка относно изпълнение­
то на изискванията по чл. 130а, ал. 2 – 4 от 
Закона за платежните услуги и платежните 
системи.
(3) За заявлението и приложените към 
него документи и информация се прилагат 
разпоредбите на чл. 3, ал. 2 – 5.“
§ 14. Член 63 се изменя така:
„Чл. 63. (1) Участници в РИНГС са:
1. Българската народна банка;
2. лицензирани в Репуб­лика България 
банки и клонове на банки, осъществяващи 
дейност на територията на страната;
3. банки от държави членки, извършващи 
дейност на територията на Репуб­лика Бъл­
гария чрез клон.
(2) Участници в РИНГС могат да бъдат: 
1. лицензирани от БНБ платежни институ­
ции и дружества за електронни пари, извърш­
ващи дейност на територията на страната;
2. платежни институции и дружества за 
електронни пари, лицензирани в държави 
членки, извършващи дейност на територията 
на Репуб­лика България чрез клон.
(3) Всеки участник в РИНГС е длъжен 
да притежава бизнес идентификационен 
код (BIC), БАЕ код по смисъла на Наредба 
№ 13 от 18 август 2016 г. за прилагането на 
международен номер на банкова сметка и за 
БАЕ кодове и да открие и поддържа сметка 
за сетълмент в БНБ.
(4) Платежните институции и дружествата 
за електронни пари, отправили искане за 
участие или участващи в РИНГС, трябва 
да отговарят по всяко време на условията 
на чл. 35а, параграф 1 от Директива (ЕС) 
2015/2366 на Европейския парламент и на 
Съвета от 25 ноември 2015 г. за платежните